Едвард Емерсон Барнард

Едвард Емерсон Барнард (;  – ) — американски астроном, познат по своите набљудувачки способности. Познат е по откривањето на големото сопствено движење на ѕвезда во 1916 г. која подоцна ќе биде наречена Барнардовата Ѕвезда во негова чест и по пионерската работа на полето на астрофотографијата.

Младост

Барнард е роден во Нешвил, Тенеси и набргу останал без татко, и затоа израснал сиромашно и без школување. Прв интерес му била фотографијата, па уште на возраст од девет години станал помошник во фотографски дуќан.

Подоцна Бернард развил интерес за астрономијата. Во 1876 г. набавил рефракторски телескоп (), а во 1881 г. открил комета, но не го објавил пронајдокот. Подоцна истата година пронашол уште една, а потоа во 1882 г. следела и трета.

Додека уште работел во фотографскиот дуќан, се оженил со Англичанката Рода Калверт во 1881 г. Во 1880-тите, Халберт Харингтон Ворнер објавил дека ќе додели 200 долари за секое откритие на нова комета. Бернард открил пет,Frost, E.B., "Edward Emerson Barnard" Astrophysical Journal, vol. 58, p.1 - 1923ApJ....58....1F и со парите изградил куќа.

Барнард се прочул во аматерските астрономски кругови во Нешвил, кои собрале пари и му уплатиле стипендија за стручен соработник на Вандербилтовиот универзитет. Барнард не бил во можност да ги заврши испитите, но сепак добил почесна диплома (единствената што ја има доделено универзитетот). Во 1887 г. се вработил во Ликовата опсерваторија, но подоцна се дошол во судир со директорот Едвард С. Холден во врска со времето на пристап до поголемите инструменти, како и по истражувачки и раководни теми.Osterbrock, Donald E., The Rise and Fall of Edward S. Holden - Part One, JOURN. HISTORY OF ASTRONOMY V.15:2, NO.43, P. 81 at 95-98, 1984

Астрономска работа
мини|десно|300п|Колективот на Јеркисовата библиотека. Барнард е во средината на задниот ред, а подесно во предниот ред стои Алберт Ајнштајн.
Во 1889 г. вршел набљудувања на месечината Јапет како минува зад Сатурновите прстени. Додека гледал како месечината минува низ највнатрешните прстени и самата планета, забележал дека преку месечината поминала сенка. Иако тогаш не бил свесен за тоа, Барнард впрочем видел доказ за постоењето на „спиците“ на Сатурн, кои се темни сенки нормално на прстените. Во тоа време и подоцна, нивното постоење не било сигурно, но на крај се потврдило со вселенското летало „Војаџер 1“.

Во 1892 г. набљудувал нова и прв ги забележал гасовитите излачувања, така заклучувајќи дека се работи за ѕвезден избув. Истата година ја открил и Амалтеја — петтата месечина на Јупитер. Бил прв кој открил нова месечина на таа планета по речиси три века, т.е. по откритието на Галилео Галилеј во 1609 г. Ова е воедно и последната месечина откриена со непосредно набљудување (наспроти анализа на фотографии и други снимени слики).

Во 1895 г. станал професор по астрономија на Чикашкиот универзитет и работел во неговата Јеркисова опсерваторија, служејќи се тамошниот телескоп со пречник од 1 метар. Во овој период се посветил на правењето фотографии на Млечниот Пат. Заедно со Макс Волф открил дека извесни темни подрачја во галаксијата се всушност облаци од гас и прашина кои ги прикриваат подалечните ѕвезди во позадината. Во 1905 г. внуката Мери Р. Калверт станала негов помошник и пресметувач.

Во 1916 г. ја открил денес наречената Барнардова Ѕвезда, која се гледа со слаба светлина, но има мошне големо сопствено движење во однос на другите ѕвезди. Ова е втор ѕвезден систем по близина до нашето Сонце, веднаш по системот на Алфа Кентаур.

Барнард бил пионер во астрофотографијата. Изготвил каталог на темни маглини, наречени „Барнардов каталог“, доделувајќи им бројчени ознаки од 1 до 370, по примерот на Месјеовиот каталог. Овој првичен список го објавил во 1919 г. во трудот во „За темните белези на небото со каталог од 182 такви објекти“ кој излегол во Астрофизикал џернал.

Починал во 1923 г. во Вилијамс Беј, Висконсин, а бил погребан во Нешвил. Во 1927 г. е издадена книга од неговите збирки, наречена  „Фотографски атлас на одбрани подрачја на Млечниот Пат“ (A Photographic Atlas of Selected Regions of the Milky Way), чии уредници биле Едвин Б. Фрост (тогашен директор на Јеркисовата опсерваторија) и внуката Мери Р. Калверт.

Откриени комети
Во периодот од 1881 до 1892 г. Барнард открил 15 различни комети и бил сооткривач на уште две:
 C/1881 (необјавена)
 C/1881 S1
 C/1882 R2
 D/1884 O1 (Барнард 1)
 C/1885 N1
 C/1885 X2
 C/1886 T1 Барнард-Хартвиг
 C/1887 B3
 C/1887 D1
 C/1887 J1
 C/1888 U1
 C/1888 R1
 C/1889 G1
 177P/Барнард (P/1889 M1, P/2006 M3, Барнард 2)
 C/1891 F1 Барнард-Денинг
 C/1891 T1
 D/1892 T1 (Барнард 3) — прва комета откриена со астрофотографија; во поново време наречена 206P/Бернард-Боатини

Награди и почести
Награди
 Придружен член на Американската академија на уметностите и науките (1892)
 Златен медал на Кралското астрономско друштво (1897)
 Женеснова награда — највисока награда на Француското астрономско друштво (1906)
 Брусов медал (1917)

Почести (именувања)
Барнард — месечев кратер
Бернард — кратер на Марс
Barnard Regio — област на месечината Ганимед
819 Барнардијана — астероид
Барнардова Галаксија (NGC 6822)
Барнардова Јамка — оддавна маглина
Барнардова Ѕвезда
 „Барнард хол“ — студентски дом при Вандербилтовиот универзитет
 Астрономско друштво „Барнард“ — астрономски клуб во Чатануга, Тенеси
Барнард — планина во венецот Сиера Невада, Калифорнија

 Поврзано 
Барнард 33 (Коњска Глава) — темна маглина
Барнард 68 — темна маглина
Калифорнија — оддавна маглина
Барнардови објекти

 Наводи 

 Литература 


 Надворешни врски 

 Биографија на Едвард Емерсон Барнард 
 Барнардовиот „Фотографски атлас на одбрани подрачја во Млечниот Пат“ 
 Биографска споменица на Барнард — Национална академија на науките 

Категорија:Американски астрономи
Категорија:Откривачи на комети
Категорија:Откривачи на месечини
Категорија:Носители на Златниот медал од Кралското астрономско друштво
Категорија:Членови на Американската академија на уметностите и науките
Категорија:Луѓе од Нешвил
Категорија:Добитници на Лаландовата награда
Категорија:Членови на Американското филозофско друштво